open-index/open-wikipedia-markdown huggingface dataset:
ருசிர் சர்மா

**ருசிர் சர்மா** (*Ruchir Sharma*) என்பவர் மோர்கன் ஸ்டான்லி என்ற முதலீட்டுக் குழுமத்தின் அதிகாரியாக இருப்பவர். எமரஜிங் மார்கெட் அன்ட் குளோபல் ஸ்ட்ரேட்டஜிஸ்ட் என்னும் பிரிவில் தலைவராக இருக்கிறார்.
உலகம் முழுவதும் பயணம் செய்து பல  நாடுகளின் முதலீட்டுக்கான வாய்ப்புகளை அறிந்து கொள்வது இவரது முகாமையான பணி ஆகும். உலகத்தில் உள்ள பல பெருங்குழுமங்களின் தலைவர்கள், முதலீட்டாளர்கள், தொழில் அதிபர்கள் ஆகியோரைச் சந்தித்துத் தமது குழுமத்திற்குச் சேவை செய்து வருகிறார்.

அமெரிக்காவில் நியூயார்க்கில் வாழ்ந்து வரும் ருசிர் சர்மா வாசிங்டன் போஸ்ட், வால் ஸ்ட்ரீட் ஜர்னல்,  நியூ யார்க்கு டைம்ஸ் போன்ற செய்தித் தாள்களில் உலகப் பொருளியல் மற்றும் நிதியம் தொடர்பான சிக்கல்களை ஆராய்ந்து எழுதி வருகிறார்.

## வாழ்க்கைக் குறிப்புகள்

## மேற்கோள்

பகுப்பு:வாழும் மக்கள்
பகுப்பு:இந்திய நிதி ஆய்வாளர்கள்
காம்பாலித குகைகள்

[thumb|காம்பாலித பௌத்தக் குகைகள், [ராஜ்கோட் மாவட்டம், குசராத்து]]

**காம்பாலித குகைகள்** (Khambhalida Caves) இந்தியாவின் குஜராத் மாநிலத்தில் ராஜ்கோட் மாவட்டத்தில் *கொந்தல்* எனுமிடத்தில் அமைந்த மூன்று பௌத்த சமயக் குகைகளின் தொகுப்பாகும். இக்குகைகள் பிக்குகள் தியானம் செய்வதற்கான சைத்தியம் மற்றும் ஒரு நினைத் தூபியுடன் கூடியுள்ளது.

சைத்தியத்தின் வாயிலின்  வலப்புறத்தில் போதிசத்துவர், மற்றும் பத்மபாணி மற்றும் இடப்புறத்தில் வச்ரபானியின் சிற்பங்கள் உள்ளது. இக்குகைகள் இந்தியத் தொல்லியல் துறையின் பராமரிப்பில் உள்ளது.

1958ம் ஆண்டில் பி. பி. பாண்டியா எனும் தொல்லியல் ஆய்வாளரால் கண்டுபிடிக்கப்பட்ட இந்த சுண்ணாம்புக்கல் குகைகளில் உள்ள பௌத்த சிற்பங்கள், தியான பௌத்த மரபினரால், கிபி 4 அல்லது 5ஆம் நூற்றாண்டில் வடிக்கப்பட்டதாகக் கருதப்படுகிறது. இக்குகைகளுக்கு அருகே தற்போது நவீன பௌத்தக் கட்டிடங்கள் நிறுவப்பட்டுள்ளது.

## இதனையும் காண்க

* பௌத்த யாத்திரை தலங்கள்
* எல்லோரா குகைகள்
* அஜந்தா குகைகள்
* எலிபண்டா குகைகள்
* லெண்யாத்திரி
* கான்கேரி குகைகள்
* தௌலி
* லலித்கிரி குகைகள்
* உதயகிரி, கந்தகிரி குகைகள்
* திரிரஷ்மி லேனி
* அவுரங்காபாத் குகைகள்
* உண்டவல்லி
* போஜ்ஜன்ன கொண்டா
* கான்கேரி குகைகள்

## மேலும் படிக்க
* 

## மேற்கோள்கள்

பகுப்பு:இந்தியத் தொல்லியற்களங்கள்
பகுப்பு:ராஜ்கோட் மாவட்டம்
பகுப்பு:பௌத்த யாத்திரைத் தலங்கள்
பகுப்பு:இந்தியக் குடைவரைக் கோயில்கள்
பகுப்பு:குசராத்தில் சுற்றுலாத்துறை
பகுப்பு:குஜராத்தின் தொல்லியற்களங்கள்
பென்சோகுயினோன்டெட்ராகார்பாக்சிலிக் இருநீரிலி

**பென்சோகுயினோன்டெட்ராகார்பாக்சிலிக் இருநீரிலி**  *(Benzoquinonetetracarboxylic dianhydride)* என்பது C10O8   என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும். கார்பனின் ஆக்சைடு சேர்மமான இது பென்சோகுயினோன்டெட்ராகார்பாக்சிலிக் அமிலத்திலிருந்து இரண்டு நீர் மூலக்கூறுகளை நீக்குவதால் கிடைக்கிறது.

சிவப்பு நிறத்தில் திண்மமாகக் காணப்படும் இச்சேர்மம் 140 பாகை செல்சியசு வெப்பநிலை வரை உலர் காற்றில் நிலைப்புத்தன்மை கொண்டுள்ளது. ஈதர், கார்பன் டெட்ராகுளோரைடு, டைகுளோரோமீத்தேன், காபன் டைசல்பைடு, போன்ற கரிமக் கரைப்பான்களில் கரையாது. அசிட்டோன், எத்தில் அசிட்டேட்டு, டெட்ரா ஐதரோபியூரான், எத்தனால், நீர் போன்ற சேர்மங்களுடன் வினைபுரிகிறது. மெத்திலேற்றம் அடைந்த பென்சீன் வழிப்பொருள்களில் கரைந்து ஆரஞ்சு முதல் ஊதா நிறம் வரையிலான கரைசல்களைக் கொடுக்கிறது. ஈரக்காற்றில் இச்சேர்மம் பட நேர்ந்தால் நீல நிறத்திற்கு மாறுகிறது. 

1963 ஆம் ஆண்டு பி.ஆர். அம்மாண்டு இச்சேர்மத்தை தொகுப்பு முறையில் தயாரித்தார். இதுவரை விவரிக்கப்பட்டுள்ள π எலக்ட்ரான் ஏற்பிகளில் இதுவே வலிமையானது என இவர் விவரித்தார் .
 
## மேற்கோள்கள்

பகுப்பு:ஆக்சோகார்பன்கள்
பகுப்பு:கார்பாக்சிலிக் நீரிலிகள்
பகுப்பு:1,4-பென்சோகுயினோன்கள்
பகுப்பு:ஆக்சிசன் பல்லின வளையங்கள்
பகுப்பு:பல்லினவளையச் சேர்மங்கள் (3 வளையங்கள்)
ஆடுதுறை - 32 (நெல்)

**ஏ டி டீ - 32** (*ADT 32*) எனப்படும் இந்த நெல் வகை, **ஐ ஆர் - 20** மற்றும் **பூசா 33** (*IR 20 / pusa 33*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பெரியாழ்வார் திருமொழி

**பெரியாழ்வார் திருமொழி** ***(Periyalvar Tirumoli)***வைணவ சமயத்தில் திருமாலைப் போற்றிப் பெரியாழ்வாரால் (விஷ்ணுசித்தர்-கருடன் அம்சம்) இயற்றப்பட்ட நூலாகும். இது 461 பாசுரங்களைக் கொண்டது, பெரியாழ்வாரால் திருமாலை வணங்கி மங்களாசாசனம் செய்தபோது பாடப்பட்டதாகும், நாலாயிர திவ்ய பிரபந்தம் தொகுப்பில் முதலாயிரம் தொகுப்பில் பெரியாழ்வாரே பாடிய திருப்பல்லாண்டு பாடல்கள் 12-ஐ அடுத்து 13-ஆம் பாடலில் இருந்து இந்த நூலின் பாடல்கள் இடம்பெற்றுள்ளன.. 

## மேற்கோள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:நாலாயிரத்திவ்ய பிரபந்தம்
நான்முகன் திருவந்தாதி

**நான்முகன் திருவந்தாதி** ***(Nanmukan Tiruvantati)*** என்பது வைணவ சமயத்தில் திருமாலைப் போற்றி திருமழிசையாழ்வாரால் இயற்றப்பட்ட நூலாகும் இது அந்தாதி அமைப்பில் இயற்றப்பட்டது, 96 பாசுரங்களைக் கொண்டது, திருமழிசையாழ்வாரால் திருமாலை வணங்கி மங்களாசாசனம் செய்த போது பாடப்பட்டது. இந்நூல் நாலாயிர திவ்ய பிரபந்தம் தொகுப்பில் இயற்பா தொகுப்பில் இடம்பெற்றுள்ளது. இந்த பாடல் நூலில் நான்முகன், சிவன் மற்றும் விஷ்ணு ஆகிய மூன்று மும்மூர்த்திகளை பற்றியும் பாடப்பட்டுள்ளது.

## பாசுரங்கள்

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:வைணவ நூல்கள்
தயோசாந்தேட்டு

**தயோசாந்தேட்டு** *(Thioxanthate)*  என்பது RSCS2X    என்ற பொது மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும். இங்கு X என்பது ஒரு கார உலோகமாக இருந்தால்  கரிமக் கந்தகச் சேர்மமான தயோசாந்தேட்டு ஒரு உப்பாகும். அல்லது X என்பது ஒரு ஒரு இடைநிலைத் தனிமமாக இருந்தால் தயோசாந்தேட்டு ஒரு ஈந்தணைவியாகும். இதுவே  X என்பது ஒரு கரிமத் தொகுதியாக இருந்தால் தயோசாந்தேட்டு ஒரு தயோசாந்தேட்டு எசுத்தர் ஆகும். பொதுவாக இவை மஞ்சள் நிறங்கொண்டு கரிமக் கரைப்பான்களில் கரையக்கூடியனவாக உள்ளன. சில வினையூக்கிகள் தயாரிப்பில் இதுவொரு முன்னோடிச் சேர்மமாகவும், நுரைமிதப்பு முகவராகவும், உயவுப்பொருட்களில் கூட்டுப் பொருளாகவும் இதைப் பயன்படுத்துகின்றனர்.

## தயாரிப்பும் வினைகளும்

தயோல் உடன் கார்பன் டைசல்பைடு முன்னிலையில் ஒரு காரத்தைச் சேர்த்து சூடுபடுத்துவதன் மூலமாக கார உலோக தயோசாந்தேட்டுகள் தயாரிக்கப்படுகின்றன. சோடியம் எத்தில் தயோசாந்தேட்டு தயாரிப்பிற்குரிய சமன்பாடு இங்கே தரப்பட்டுள்ளது:

:EtSH  +  NaOH  +  CS2   →   EtSCSNa+  +  H2O

சோடியம் எத்தில் தயோசாந்தேட்டு, சோடியம் எத்தில் சாந்தேட்டு சேர்மத்தின் கட்டமைப்புக்குச் சமமான கட்டமைப்பைக் கொண்டுள்ளது. இத்தகைய தயோசாந்தேட்டு எதிர்மின் அயனிகளை ஆல்க்கைலேற்றம் செய்தால் தயோசாந்தேட்டு எசுத்தர்கள் உருவாகின்றன. இங்கு எத்தில் மெத்தில் தயோசாந்தேட்டு தயாரிப்பு விளக்கப்பட்டுள்ளது.

:EtSCSNa+  +  MeI  →   EtSCS2Me  +  NaI

தயோசாந்தேட்டு எசுத்தர்கள் டிரைதயோகார்பனேட்டுகளின் எசுத்தர்கள் என்றும் அழைக்கப்படுகின்றன.

## மேற்கோள்கள்

பகுப்பு:தயோகார்பனைல் சேர்மங்கள்
பகுப்பு:உப்புகள்
ஏரியல் (நிலா)

**ஏரியல்** (*Ariel*) என்பது யுரேனசின் 27 அறியப்பட்ட நிலவுகளுல் நான்காவது மிகப்பெரிய நிலவு ஆகும். ஏரியல் சுற்றுவதும் சுழலுவதும் யுரேனசின் மத்தியகோட்டுத்தளத்தில் தான். இது  கிட்டத்தட்ட  யுரேனசின் சுற்றுப்பாதைக்கு  செங்குத்தாக உள்ளது. அதனால் இது ஒரு தீவிர பருவகால சுழற்சி கொண்டுள்ளது . 

இது அக்டோபர் 1851 இல் வில்லியம் இலாசல் என்பவரால் கண்டுபிடிக்கப்பட்டது. இலக்கியத்தின் இரண்டு வெவ்வேறு பிரிவுகளில் வரும் ஒரு பாத்திரத்தின்  பெயரை இதற்கு  சூட்டியுள்ளனர். 1986 ஆம் ஆண்டு வாயேஜர் 2 என்ற விண்கலம் அதன் யுரேனசு பயணத்தின் போது இந்நிலவின் மேற்பரப்பை 35% படம் பிடித்திருந்தது அதுவே 2012 ஆம் ஆண்டளவிலும் ஏரியலை குறித்த விரிவான அறிவை நமக்குத் தந்திருக்கிறது . இந்த சந்திரனை இன்னும் விரிவாக ஆராய்வதற்கு தற்போது எந்தவொரு செயல்திட்டமும் இல்லை. எனினும் யுரேனசு சுற்றுப்பாதை மற்றும் ஆய்வு போன்ற பல்வேறு கருத்துக்கள் அவ்வப்போது முன்மொழியப்பட்டுள்ளன . 

யுரேனசின் ஐந்து பெரிய வட்டமான துணைைக்கோள்களுள் மிராண்டாவுக்குப் பிறகு, ஏரியல் இரண்டாவது மிகச் சிறியது. சூரிய மண்டலத்தின் மிகச்சிறிய  19 நிலவுகளுள் விட்டத்தின் அடிப்படையில் இது 14 வது நிலையில் உள்ளது . இது கிட்டத்தட்ட சமமான பனி மற்றும் பாறை பொருட்களைக் கொண்டிருப்பதாக நம்பப்படுகிறது. அதன் நிறை     பூமியின்   நீர்கோளத்திற்கு  சம அளவில்  உள்ளது.

யுரேனசின்  மற்ற நிலவுகள்  போலவே, கோள் உருவாக்கம் முடிந்த உடனேயே கோளைச் சுற்றியுள்ள ஒரு அக்ரேஷன் டிஸ்கில் இருந்து ஏரியலும் உருவாகியிருக்கலாம். மற்ற பெரிய நிலவுகளைப் போல இதுவும் வேறுபட்டது. எப்படியெனில் உள்மையம்  பாறையினாலும் கவசம் பனியினாலும் அமைந்துள்ளது .  ஏரியல் ஒரு சிக்கலான மேற்பரப்பு கொண்டிருக்கிறது. செங்குத்துச் சரிவுகள், பள்ளத்தாக்குகள் மற்றும் முகடுகள் இவற்றால் நிலப்பரப்பு  அதிக குறுக்கு வெட்டு தோற்றங்களைையும், பள்ளங்களையும் கொண்டுள்ளது. மேற்பரப்பு மற்ற யுரேனிய நிலவுகளை விட சமீபத்திய புவியியல் செயல்பாடுகளின் அறிகுறிகளைக் காட்டுகிறது. பெரும்பாலும் அலைநீள வெப்பம் காரணமாக இங்கு மாற்றம் நிகழ்ந்து கொண்டே இருக்கிறது.

## மேற்கோள்கள்

## வெளி இணைப்புகள்

* Ariel profile  at NASA's Solar System Exploration site
* AN, '''33''' (1852) 257/258
* Ariel basemap derived from Voyager images 
* Ariel page (including labelled maps of Ariel) at *Views of the Solar System*
* NASA archive of publicly released Ariel images
* Paul Schenk's 3D images and flyover videos of Ariel and other outer solar system satellites
* Ariel nomenclature from the USGS Planetary Nomenclature web site
*Ted Stryk: Revealing the night sides of Uranus' moons

பகுப்பு:யுரேனசின் நிலவுகள்
சக்சினிக் நீரிலி

**சக்சினிக் நீரிலி** *(Succinic anhydride)* என்பது (CH2CO)2O  என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும். சக்சினிக் அமிலத்தின் அமில நீரிலியான இச்சேர்மம் நிறமற்ற திண்மமாகக் காணப்படுகிறது.

## தயாரிப்பு

சக்சினிக் அமிலத்தை நீர் நீக்க வினைக்கு உட்படுத்தி இச்சேர்மத்தை தயாரிக்கிறார்கள். இந்நீர் நீக்க வினையானது வெப்பமூட்டல் அல்லது அசிட்டைல் குளோரைடு, பாசுபோரைல் குளோரைடு  உதவியுடன் நிகழ்த்தப்படுகிறது. 

தொழில்முறைத் தயாரிப்புகளில் மாலியிக் நீரிலியை வினையூக்க ஐதரசனேற்றம் செய்து சக்சினிக் நீரிலி தயாரிக்கப்படுகிறது.
 
## வினைகள்

சக்சினிக் நீரிலி நீராற்பகுப்பு அடைந்து சக்சினிக் அமிலத்தைக் கொடுக்கிறது:

:(CH2CO)2O  + H2O  →  (CH2CO2H)2

ஆல்ககால்களுடன் (ROH) வினைபுரியும் போதும் இதே வகையான வினையே நிகழ்கிறது. ஆனால் ஒற்றைப்படி எசுத்தர் விளைபொருளாகக் கிடைக்கிறது:

:(CH2CO)2O  + ROH  → RO2CCH2CH2CO2H

## தொடர்புடைய சேர்மங்கள்

மாலியிக் நீரிலி ஒலிபீன்களுடன் சேர்ந்து ஆல்டர் ஈன் வினையில் ஈடுபட்டு ஆல்க்கீனைல்சக்சினிக் நீரிலிகளைக் கொடுக்கிறது. இத்தகைய சேர்மங்கள் காகிதம் தயாரித்தலில் பசையூட்டும் முகவர்களாகப் பயன்படுகின்றன. இச்செயல் முறையில் நீரிலிகள்  செல்லுலோசு இழைகளில் ஐதராக்சில் குழுக்களைக் கொண்ட எசுத்தர்களாக உருவாகின்றன. இதேபோல மாலியிக் நீரிலி பாலி ஐசோபியூட்டைலீன் உடன் சேர்ந்து பாலி ஐசோபியூட்டைலீனைல்சக்சினிக் நீரிலியைத் தருகிறது. பெட்ரோலியக் கூட்டுப் பொருட்கள் தொழிற்சாலைகளில் இவை கட்டுறுப்புகளாகப் பயன்படுகின்றன.  
  
## மேற்கோள்கள்

பகுப்பு:கார்பாக்சிலிக் நீரிலிகள்
திருமாலை

**திருமாலை** என்பது வைணவ சமயத்தில் திருமாலைப் போற்றி தொண்டரிடிப் பொடியாழ்வாரால் இயற்றப்பட்ட நூலாகும் இந்நூல் 45 பாடல்களைக் கொண்டது. தொண்டரடிப் பொடியாழ்வாரால் திருமாலை வணங்கி மங்களாசாசனம் செய்தபோது பாடப் பட்டதாகும். இந்நூல் பெரும்பாலும்  அரங்கநாதன் பற்றி குறிப்பிடுகிறது.  

இந்தப் பாடல்கள் திருமாலிற்கு மாலை தொடுக்கும் வேளையில் பெரும்பாலும் பாடப்படுகிறது.

## சில பாசுரங்கள்

## மேற்கோள்கள்
நாலாயிர திவ்ய பிரபந்தம் தொகுப்பு (நாதமுனி)

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:நாலாயிரத்திவ்ய பிரபந்தம்
தானாலே குகைகள்

**தானாலே குகைகள்** அல்லது **நத்சூர் குகைகள்** (Thanale Caves or Nadsur Caves)  (ठाणाळे लेणी) இந்தியாவின் மகாராட்டிரா மாநிலத்தின் ராய்காட் மாவட்டத்தில், *தானேலே* கிராமத்தின் மலையில் உள்ள 23 பௌத்தக் குடைவரைகளின் தொகுப்பாகும்.

இக்குகைகளில் கிபி முதல் நூற்றாண்டுக் காலத்திய பௌத்த சைத்தியங்கள் மற்றும் தூபிகள் மற்றும் விகாரைகள் உள்ளது.

இக்குகைத் தொகுப்பில் பெரிதான குகை எண் 7 அழகிய தோரண வாயில்கள், வளைவுகள்,  புத்தர், ஆண், பெண் மற்றும் விலங்குகளின் சிற்பங்கள் கொண்டுள்ளது.  
 
இக்குகைகளின் குடைவரைகளை இந்தியத் தொல்லியல் ஆய்வகம், பாதுகாக்கப்பட்ட நினைவுச் சின்னங்களில் ஒன்றாகப் பட்டியலிட்டுள்ளது.

## இதனையும் காண்க

* புத்த குகைகள்
* எல்லோரா குகைகள்
* அஜந்தா குகைகள்
* எலிபண்டா குகைகள்
* லெண்யாத்திரி
* கான்கேரி குகைகள்
* தௌலி
* லலித்கிரி குகைகள்
* உதயகிரி, கந்தகிரி குகைகள்
* திரிரஷ்மி லேனி
* அவுரங்காபாத் குகைகள்
* உண்டவல்லி
* போஜ்ஜன்ன கொண்டா
* காம்பாலித குகைகள்

## மேற்கோள்கள்

பகுப்பு:இந்தியத் தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:இந்தியக் குடைவரைக் கோயில்கள்
பகுப்பு:மகாராட்டிரத்தில் உள்ள குகைகள்
பகுப்பு:பௌத்த கட்டடக்கலை
திருவெழுகூற்றுஇருக்கை

**திருவெழுகூற்றுஇருக்கை** என்பது வைணவச் சமயத்தில் திருமாலைப் போற்றி திருமங்கையாழ்வாரால் இயற்றப்பட்ட நூலாகும் ஒரேயொரு தனியனைக் கொண்டது, திருமங்கையாழ்வாரால் திருமாலை வணங்கி மங்களாசாசனம் செய்தபோது பாடப்பட்ட இந்நூல் நாலாயிர திவ்ய பிரபந்தம் தொகுப்பில் இயற்பா தொகுப்பில் இடம்பெற்றுள்ளது.மேலும் திருவெழுக்கூற்றிருக்கை என்ற பெயரில் முருகக் கடவுளைப் புகழ்ந்து அருணகிரி நாதரும்,சிவனை புகழ்ந்து நக்கீரரும் பாடல்களைப் பாடியுள்ளனர்.

## மேற்கோள்கள்
 
நாலாயிர திவ்ய பிரபந்தம் தொகுப்பு (நாதமுனி)

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:வைணவ இலக்கியங்கள்
ஆரி பாட்டர் அண்டு த கோப்லட்டு ஆப் பயர் (திரைப்படம்)

**ஆரி பாட்டர் அண்டு த கோப்லட்டு ஆப் பயர்** (Harry Potter and the Goblet of Fire) என்பது 2005 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 2000 ஆம் ஆண்டு இதே பெயரில் வெளியான நாவலை மையமாக வைத்து 'மைக் நேவேல்' என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளனர்.

இத்திரைப்படம் ஆரி பாட்டர் என்ற மந்திரவாதி ஆக்வாட்சு மந்திர பள்ளியில் நான்காவது வருடத்தில் திரைவிசார்டு போட்டிக்கு எதிர்பாரா விதமாக தெரிவாகி, அப்போட்டியில் பங்குபற்றுவது பற்றி இத்திரைப்படம் கூறுகிறது. இதிலேயே இலோர்டு வோல்டெமோர்ட் உயிர்த்தெழுகின்றார்.

இது ஆரி பாட்டர் திரைப்படத் தொடரின் நான்காவது படமாக 18 நவம்பர் 2005 அன்று ஐக்கிய இராச்சியம் மற்றும் அமெரிக்கா நாடுகளில் வெளியாகி, விமர்சன மற்றும் வணிகரீதியான வெற்றி பெற்று உலகளவில் 896.5 மில்லியன் டாலர்களை வசூலித்தது. இதன் ஐந்தாவது பாகமான ஆரி பாட்டர் அண்டு த ஆர்டர் ஆப் த பீனிக்சு என்ற படம் 2007 ஆம் ஆண்டு வெளியானது.

## மேற்கோள்கள்

## வெளி இணைப்புகள்

* 
* 
* 
* 

பகுப்பு:2005 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:வார்னர் புரோஸ். திரைப்படங்கள்
4
பகுப்பு:தொடர் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
சாரா டீஸ்டேல்

**சாரா டீஸ்டேல்** (Sara Teasdale  8 ஆக்சுடு 1884- 29 சனவரி 1933) அமெரிக்கப் பெண் கவிஞர் ஆவார். 1918-ம் ஆண்டு கவிதைக்கான புலிட்சர் பரிசைப் பெற்றவர். சாரா டீஸ்டேலின் கவிதைகள், ஒரு பெண்ணின் தீவிரமான அகவுணர்வைப் பல வகைகளில் வெளிப்படுத்தின. இவர் தமது 49 ஆம் அகவையில் தற்கொலை செய்து கொண்டு இறந்துபோனார்.

## வாழ்க்கைக் குறிப்புகள்

சாரா டீஸ்டேல்  செயின்ட் லூயி மிசூரியில் பிறந்தார். குடும்பத்தில் கடைசிக் குழந்தையாகவும் உடல் மெலிந்தும் இருந்ததால் மிகவும் பாதுகாப்பான சூழ்நிலையில் வளர்ந்தார்.  15 ஆம் அகவையில் தம்  நினைவுகளையும் பரவசப்படுத்திய கனவுகளையும் கவிதையில் வடித்தெடுத்தார். இவர் பள்ளிக்குச் செல்லாமல் இல்லத்திலேயே தனியாகக் கல்வி கற்றார். அடிக்கடி சிகாகோ நகருக்குச் சென்று ஆரியட் மன்றோ 
கவிதை இதழோடு தொடர்பு கொண்டு இயங்கினார். ரீடிஸ் மிர்ரர் என்ற முதல் கவிதை செய்தித்தாளில் வெளிவந்தது. முதல் கவிதைத் தொகுப்பு 1907 இலும்  இரண்டாம் தொகுப்பு 1911 இலும்  பின்னர்  பிற கவிதைகளும் வெளிவந்தன. 1918 இல் புலிட்சர் பரிசு கிடைத்தது. 1914 இல் திருமணம் செய்து கொண்டார். 1929 இல் மண முறிவு ஏற்பட்டது. நிமோனியாவினால் தாக்குற்று, உடல் நலம் கெட்டுத் தம்மைத் தாமே 1933 ஆம் ஆண்டில் மாய்த்துக் கொண்டார்.

## மேற்கோள்

பகுப்பு:அமெரிக்கப் பெண்கள்
பகுப்பு:1884 பிறப்புகள்
பகுப்பு:1933 இறப்புகள்
ஆடுதுறை - 46 (நெல்)

**ஏ டி டீ - 46** (*ADT (R) 46*) எனப்படும் இந்த நெல் வகை, **[[ஆடுதுறை - 38 (நெல்)|ஏ டி டீ - 38]]** மற்றும் **[[கோவை - 45 (நெல்)|கோ - 45]]** (*ADT 38 / CO 45*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ஏஞ்ஜெலா லீ டக்வர்த்

**ஏஞ்செலா லீ டக்வர்த்** ( angela lee duckworth 1970) அமெரிக்கப் பெண் கல்வியாளர், உளவியலாளர் மற்றும் அறிவியல் நூலாசிரியர் ஆவார். பென்சில்வேனியா பல்கலைக்கழகத்தில், கிறிஸ்தோபர் எச் பிரௌனி உளவியல் பிரிவில்  பேராசிரியராக இருந்து வருகிறார். மேலும் கேரக்டர் லேப் என்ற நிறுவனத்தின் முதன்மைச் செயல் அதிகாரியாக உள்ளார்.

## வாழ்க்கைக்குறிப்புகள்

மேலாண்மை ஆலோசகர் அலுவலைக் கைவிட்டு நியூயார்க்கு நகரில், ஒரு பொதுப் பள்ளியில் ஏழாம் வகுப்பு மாணவர்களுக்குக் கணிதம் கற்பிக்கும் வேலையை மேற்கொண்டார். கடின உழைப்பு என்பது வெற்றிக்கு மிகவும் இன்றியமையாதது என்பதை தமது பட்டறிவினால் உணர்ந்தார்.

ஆர்வர்ட் பள்ளியில் நரம்பு உயிரியல் படித்துப் பட்டம் பெற்றார். பின்னர் ஆக்சுபோர்டு பல்கலைக்கழகத்தில் நரம்பியல் படிப்பில் முது அறிவியல் பட்டம் பெற்றார்.
   
பென்சில்வேனியா பல்கலைக்கழகத்தில் உளவியல் படிப்பில் ஆய்வுகள் செய்து முனைவர் பட்டம் பெற்றார். அதே பல்கலைக் கழகத்தில் பேராசிரியராக இருக்கிறார். மெக்கார்தர் மதிப்புறு உறுப்பினர் என்னும் தகுதியை 2013 இல் பெற்றார். 
**கிரிட்: தி பவர் ஆப் பாசன் அண்ட் பர்சீவரன்ஸ்** என்ற நூலை எழுதி வெளியிட்டார்.இந்த நூல் 2016 இல் வெளியாகி 
பல ஆயிரக்கணக்கான படிகள் விற்பனை ஆனது. மிகப் பெரிய வெற்றியை அடைவதற்குத் திறமை மட்டும் இருந்தால் போதாது; தணியாத ஊக்கமும், இடைவிடாத முயற்சியும் தேவை என்பதை இந்த நூலில் விரிவாகச் சொல்லியிருக்கிறார்.

## பெற்ற சிறப்புகள்

கே. ஐ. பி. பி. வழங்கும் **பியாண்ட் இசட் விருது** இவருக்கு அளிக்கப்பட்டது.
டெட் (மாநாடு)  இணைய தளப்  பேச்சைப் பல்லாயிரக்கான பார்வையாளர்கள் பார்த்துள்ளார்கள்.

## மேற்கோள்

பகுப்பு:அமெரிக்கப் பெண்கள்
பகுப்பு:1970 பிறப்புகள்
அலன் ரிக்மான்

**அலன் சிட்னி பட்ரிக் ரிக்மன்** (*Alan Sidney Patrick Rickman*, 21 பெப்ரவரி 1946&nbsp;– 14 சனவரி 2016) என்பவர் ஆங்கில திரைப்பட நடிகர் மற்றும் இயக்குநர் ஆவார். இவர் தனது பல்வேறுபட்ட கதாப்பாத்திர நடிப்பின் மூலம் அதிகமாக அறியப்படுகின்றார். ''ஆரி பாட்டர்'' திரைப்படத் தொடரில் செவெரசு சிநேப்பாக நடித்ததின் மூலம் அதிக இரசிகர்களின் வரவேற்பை பெற்றார்.

## மேற்கோள்கள்

பகுப்பு:1946 பிறப்புகள்
பகுப்பு:2016 இறப்புகள்
பகுப்பு:பிரித்தானிய நடிகர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
ஆரி பாட்டர் அண்டு த கேர்சுடு சைல்டு

***ஆரி பாட்டர் அண்டு த கேர்சுடு சைல்டு*** என்பது ஜே. கே. ரௌலிங், தொர்ன், ஜொன் டிபனி ஆகியோரின் கதையை மையமாக கொண்டு ஜக் த்ரொனால் எழுதப்பட்ட இரு பகுதிகளைக் கொண்ட நாடகம் ஆகும். அதிகாரபூர்வமாக 30 சூலை 2016இல் திரையிடப்படுவதாக அறிவிக்கப்பட்டு பின், 7 சூன் 2016இல் இலண்டனின் பலசு தியெட்டரில் திரையிடப்பட்டது.

## புகழ்
"*அடுத்தத் தலைமுறையின் புதிய கதாபாத்திரங்கள் இந்தப் புத்தகத்தில் ஆழமாகச் சித்தரிக்கப்பட்டிருக்கின்றன....[இக் கதை] அது கிளப்பிய பரபரப்புக்கும் நீண்ட காத்திருப்புக்கும் தகுதியானதுதான்....முதலில் படிக்கும்போது, வினோதமாகவும் குழப்பமாகவும் இருக்கிறது. ஆனால், போகப்போக, அடிப்படை கதாபாத்திரங்கள் மாறவில்லை என்பதைப் புரிந்துகொள்ள முடிகிறது....இருபத்திரண்டு ஆண்டுகளுக்குப் பிறகும், ஹாரி தனது கடந்த காலப் பேய்களுடனும் வருங்காலத்தின் ரகசியங்களுடனும் போராடிக்கொண்டிருக்கிறான்....இது நிச்சயமாகப் பழைய ஹாரி பாட்டர் கிடையாது. இது ஒரு புதிய கதை. புதிய வாழ்க்கை.... ஜே.கே. ரவுலிங் எழுத்தில் பழைய ‘மேஜிக்’ இன்னும் இருக்கிறது...அவர் கதாபாத்திரங்களைக் கையாண்டிருக்கும் விதத்திலும் பழைய பேரார்வம் வெளிப்படுகிறது.... இந்தப் புத்தகம் நாடகம் எடுப்பதற்காக எழுதப்பட்டிருப்பதால் ஒருவிதமான படப்படப்புடனும், பல விதமான உணர்வுகளைக் கடத்தும்படியும் எழுதப்பட்டிருக்கிறது*" எனப் பலவாறாக *ஆரி பாட்டர்* கதைத் தொடரின் தமிழ்நாட்டு வாசகர்கள் தெரிவித்தனர்.  

## மேற்கோள்கள்

08
சமயபுரம்

**சமயபுரம்** என்பது இந்தியாவில் தமிழ் நாட்டிலுள்ள திருச்சிராப்பள்ளி மாநகரத்தின் புறநகர்களுள் ஒன்று. தனி ஊராக இருந்த இது 1994-இல் திருச்சிராப்பள்ளி மாநகராட்சி வரம்புக்குள் சேர்க்கப்பட்டது. சமயபுரம் திருச்சிராப்பள்ளி மாநகரத்திலிருந்து 12 கிலோமீற்றர் வடக்கே திருச்சி - சென்னை சாலையில் உள்ளது. இந்துக் கோயில்களுள் முக்கியமான சமயபுரம் மாரியம்மன் கோயில் இங்குள்ளது.

## உசாத்துணை
* 

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
செவெரசு சிநேப்

**செவெரசு சிநேப்** என்பவர் ஜே. கே. ரௌலிங்கின் *[[ஆரி பாட்டர்]]* தொடரில் வரும் ஒரு கற்பனை கதாப்பாத்திரம் ஆவார். இவர்அ னைவரிலும் பார்க்க தனித்துவமான, திறமையான ஒரு மந்திரவாதி ஆவார். இவர் ஆக்வாட்சில் பேராசிரியராக கடமையாற்றும் போது, கதையின் கதாநாயகனாகிய ஆரிக்கு விரோதமாகவே செயற்படுகின்றார். இந்த விரோதம் சிநேப்பிற்கு ஆக்வாட்சில் மந்திரம் பயிலும் போது ஆரியின் தந்தையான ஜேம்சு பாட்டர் செய்த தொந்தரவு மற்றும் இடரினால் ஏற்பட்டது ஆகும். இவர் ஆக்வாட்சில் இருந்து வெளியேறிய பின் பிணந்தின்னிகளுடன் இணைந்து விடுகின்றார். பின் ஆரியின் தாயின் மீதுள்ள அன்பின் காரணமாக அல்பசு டம்பிள்டோருடன் சேர்ந்து ஆர்டர் ஆப் பீனிக்சில் இணைந்து இரண்டிற்கும் பொதுவாக இருந்து ஆரி பாட்டரை தொடர் முடியும் வரை பாதுகாக்கின்றார்.

பகுப்பு:ஆரி பாட்டர் கதாப்பாத்திரங்கள்
திருமுக்கூடல்

**திருமுக்கூடல்** (Thirumukkodal) என்பது இந்தியாவின் தமிழ்நாட்டில் காஞ்சிபுரம் மாவட்டம் காஞ்சிபுரம் வட்டத்தில் உள்ள ஒரு கிராமமாகும். இது வாலாஜாபாத் அருகில் உள்ளது.

## பெயர்க்காரணம்
இந்த இடத்தில் பாலாறு, செய்யாறு மற்றும் வேகவதி ஆறுகள் சங்கமிக்கின்றன. இதன் காரணமாகவே திருமுக்கூடல் என்ற பெயர் இந்த இடத்திற்கு வந்துள்ளது. இங்கு பிரசன்ன வெங்கடேசப் பெருமாள் கோயில் உள்ளது.

பகுப்பு:காஞ்சிபுரம் மாவட்டத்தில் உள்ள கிராமங்கள்
கால்சியம் அலுமினேட்டுகள்

**கால்சியம் அலுமினேட்டுகள்** *(Calcium aluminates )* என்பவை கால்சியம் ஆக்சைடையும் அலுமினியம்  ஆக்சைடையும் ஒன்றாகச் சேர்த்து உயர் வெப்பநிலைக்கு சூடுபடுத்துவதால் உண்டாகும் வேதிப்பொருட்களாகும். சிமெண்ட்டு மற்றும் எளிதுருகா பொருட்கள் உற்பத்திகளில் இவை பயன்படுகின்றன.

வளிமண்டலத்தின் சாதாரண ஈரப்பதத்தில் வளிமண்டல அழுத்தத்தில் ஏற்படும் நிலைப்புத்தன்மை கட்டங்கள் நிலைத்தன்மை வரைபடத்தில் காட்டப்பட்டு்ள்ளன :

* டிரைகால்சியம் அலுமினேட்டு, 3CaO•Al2O3 (C3A)
* டோடெக்காகால்சியம் எப்டா அலுமினேட்டு, 12CaO•7Al2O3 (C12A7) (மேயினைட்டு)
* மோனோகால்சியம் அலுமினேட்டு, CaO•Al2O3 (CA)
* மோனோகால்சியம் டையலுமினேட்டு, CaO•2Al2O3 (CA2)
* மோனோகால்சியம் எக்சா அலுமினேட்டு, CaO•6Al2O3 (CA6)

கூடுதலாக பிற நிலைமைக்ளில் இவையும் உள்ளடங்குகின்றன. 

*டைகால்சியம் அலுமினேட்டு, 2CaO•Al2O3 (C2A), 2500 மெகாபாசுக்கல் அழுத்தத்திற்கு மிகுதியான நிலையில் மட்டும் இவை காணப்படுகின்றன.  இப்படிகம் செஞ்சாய்சதுரப் படிகமாக அடர்த்தி  3480 கி.கி•மீ−3 அளவைக் கொண்டுள்ளது. 
* [பென்டாகால்சியம் டிரையலுமினேட்டு, நீரும் ஆக்சிசனும் அற்ற சூழலில் மட்டும் உருவாகிறது. இப்படிகம் செஞ்சாய்சதுரப் படிகமாக அடர்த்தி  3067 கி.கி•மீ<sup>−3</sup> அளவைக் கொண்டுள்ளது. தண்ணிருடன் இது வினைபுரிகிறது.   
* டெட்ராகால்சியம் அலுமினேட்டு, 4CaO•3Al<sub>2</sub>O<sub>3</sub> (C4A3), சிற்றுருதி நிலையைக் கொண்டுள்ள இது is a [metastable phase formed by dehydrating 4CaO•3Al2O3•3H2O இன் நீர்நீக்க வினையால் உருவாகிறது. (C4A3H3).
## மேற்கோள்கள்

பகுப்பு:அலுமினேட்டுகள்
பகுப்பு:கால்சியம் சேர்மங்கள்
பகுப்பு:ஆக்சைடுகள்
பகுப்பு:பீங்கான் பொருட்கள்
அரியூர் கிழக்கு வளவு

நாமக்கல் மாவட்டம் கொல்லிமலை தாலூகா உள்ள ஒரு சிற்றூர் அரியூர் கிழக்கு வளவு.
## அமைவிடம்

புவிவரைபடத்தில் 11 17'31.1"வ 78 23'39.1"கி

## மக்கள் தொகை

2011 மக்கள் தொகை கணக்கின்படி சுமார் 1100 பேர்.

## தொழில்

முக்கிய தொழில் விவசாயம் -மிளகு,மரவள்ளிகிழங்கு,நெல் போன்ற பயிர்கள் விளைவிக்கப்படுகிறது.

## பள்ளிகள்

இங்குள்ள ஊராட்சி ஒன்றிய நடுநிலைப்பள்ளியில் 140 மாணவ மாணவிகள் படிக்கிறனர்.1 முதல் 8 வரை
வகுப்புகள் உள்ளன.மேலும் ஆங்கிலவழி கல்வியும் ந்டத்தப்படுகிறது.1962ல் ஆரம்பிக்கப்பட்ட இப்பள்ளியில் நூலகம், மதிய உணவு மற்றும் 2.5 ஏக்கர் அளவில் தோட்டம் பரமரிக்கப்பட்டு வருகிறது.

3கி.மீ தொலைவில் புதுவளவு மேல்நிலைப்பள்ளி உள்ளது.

## சிறப்பு

இவ்வூரின் அருகில் மாசிலா அருவி, எட்டுக்கை அம்மன் கோவில், நம் அருவி மற்றும் அரப்பளீஸ்வரர் கோவிலும் உள்ளது.


## சான்றுகள்


பகுப்பு:நாமக்கல் மாவட்ட ஊர்கள்
புரோப்பனாயிக் நீரிலி

**புரோப்பனாயிக் நீரிலி** *(Propanoic anhydride)*  என்பது (CH3CH2CO)2O. என்ற மூலக்கூற்று வாய்ப்பாடு கொண்ட ஒரு கரிம வேதியியல்  சேர்மமாகும். இந்த எளிய அமில நீரிலி நிறமற்ற நீர்மமாகக் காணப்படுகிறது. கரிமத்தொகுப்பு வினைகளில் இது பரவலாகப் பயன்படுத்தப்படுகிறது.

## தயாரிப்பு

புரோப்பனாயிக் அமிலத்தை கீட்டீன் சேர்மத்தைப் பயன்படுத்தி நீர்நீக்க வினைக்கு உட்படுத்தி புரோப்பனாயிக் நீரிலியைத் தயாரிக்கிறார்கள்:

: 2 CH3CH2CO2H  +  CH2=C=O  &rarr;  (CH3CH2CO)2O  +  CH<sub>3</sub>CO<sub>2</sub>H

## பாதுகாப்பு

கடுமையான நெடியும் அரிக்கும் தன்மையும் கொண்டதாக புரோப்பனயிக் நீரிலி காணப்படுகிறது. தோலின் மீது பட நேர்ந்தால் தீப்புண்கள் உண்டாகும். கண்கள், நுரையீரல் ஆகியவற்றிலும் புரோப்பனாயிக் நீரிலியின் ஆவி கடுமையான பாதிப்புகளை உருவாக்கும்.

## சட்ட அங்கீகாரம்

பென்டானில் மற்றும் பென்டானில் வழிப்பொருட்களைத் தயாரிப்பதில் ஒரு முன்னோடிச் சேர்மமாகக் கருதப்படுவதால் புரோபனாயிக் நீரிலியைப் பயன்படுத்துவது முறைப்படுத்தப்பட்டுள்ளது. அமெரிக்க மருந்து அமுலாக்க நிர்வாக அமைப்பு கட்டுப்படுத்தப்பட்ட பொருட்கள் சட்டத்தின்படி புரோப்பனாயிக் நீரிலியை பட்டியல் 1 வகைப் பொருட்கள் எனப்பட்டியலிட்டுள்ளது . 
 
## மேற்கோள்கள்

பகுப்பு:கார்பாக்சிலிக் நீரிலிகள்
பகுப்பு:கண்ணீர் வரவழைக்கும் முகவர்கள்
கிராமச் சபை

**கிராமச் சபை**,  களப்பிரர் காலத்தில் அமைதியான ஆட்சிக்கு முதுகெலும்பாக விளங்கியது.  பல்லவர் ஆட்சியில் ஊராட்சி முறை மிகவும் விரிவடைந்தது.  ஊர்ச்சபை உறுப்பினர்களைத் தேர்ந்தெடுக்க, சோழர் ஆட்சியில் குடவோலை முறை பயன்படுத்தப்பட்டது. 

இதனையும் காண்க==
* கிராம சபைக் கூட்டம்

## மேற்கோள்கள்


பகுப்பு:தமிழ்நாட்டு வரலாறு
சூறாவளி ஆண்ட்ரூ

[//ta.wikipedia.org/s/mmh சூறாவளி] ஆண்ட்ரூ ,1992 ஆம் ஆண்டு ஆகஸ்ட் மாதம் [//ta.wikipedia.org/s/14q புளோரிடாவைத்] தாக்கியது. அந்த மாநிலத்தைத் தாக்கிய மிகுந்த அழிவுகரமான சூறாவளி. இது 5வது  வகையைச் சார்ந்த அட்லாண்டிக் சூறாவளி ஆகும். [//ta.wikipedia.org/s/8y அமெரிக்காவில்] கரையை கடந்த சூறாவளிகளில் அதிக செலவை ஏற்பபடுத்தியது. 2005 ஆம் ஆண்டில் அது [//ta.wikipedia.org/s/4c9 கத்ரீனாவால்] முறியடிக்கப்பட்டது . [//ta.wikipedia.org/s/65p பஹாமாஸ்] மற்றும் [//ta.wikipedia.org/s/mvs லூசியானாவில்] ஆண்ட்ரூ பெரும் சேதத்தை ஏற்படுத்தியது . ஆனால் 165 மைல் (270 கி.மீ. / மணி) காற்றின் வேகத்துடன் தென் புளோரிடாவில் மிகப்பெரிய தாக்கத்தை ஏற்படுத்தியது .[//ta.wikipedia.org/s/1gu மியாமி]-டேட் கவுண்டியில் உள்ள ஹோஸ்டெஸ்ட்டின் வழியாக நேரடியாகச் சென்றது, அது பல வீடுகளில் இருந்து கான்கிரீட் அடித்தளங்கள் அகற்றிப் போட்டது . மொத்தத்தில், இது 63,500 க்கும் அதிகமான வீடுகளை அழித்தது. 101,000 க்கும் மேற்பட்ட இதர   சேதங்களை ஏற்படுத்தியது . 26.5 பில்லியன் டாலர் சேதம் ஏற்பட்டது மற்றும் 65 பேர் இறந்தனர்.

ஆகஸ்ட் 16 அன்று கிழக்கு அட்லாண்டிக் பெருங்கடலில் ஆண்ட்ரூ ஒரு வெப்பமண்டல தாழ்வளுத்தமாக உருவானது. ஒரு வாரம் கழித்த பிறகும் மைய அட்லாண்டிக் பகுதியில் கணிசமாக வலுப்பெறாமல் இருந்தது. ஆகஸ்ட் 23 அன்று பஹாமாஸுக்கு மேற்கு நோக்கி நகர்ந்துகொண்டிருக்கும் போது அது கடுமையான வலுவான பிரிவு 5 சூறாவளியாக தீவிரமடைந்தது. தீவு நாட்டை பயணித்த போது, பகுப்பு 4 க்கு அது பலவீனமடைந்தது என்றாலும், எலியட் கீ மற்றும் ஹோமஸ்டெட்டில் கரையை கடக்கும் முன்னதாக அதன் பிரிவு 5 நிலையை மீண்டும் பெற்றது.

புளோரிடாவில், 922 mbar (27.23 inHg) பாரமெட்ரிக் அழுத்தத்துடன் கரையைக் கடந்தது. ஆண்ட்ரூ அமெரிக்காவில் அடித்த நான்காவது மிகவும் கடுமையான சூறாவளி ஆகும். பல மணி நேரம் கழித்து, சூறாவளி மெக்சிக்கோ வளைகுடாவில் பிரிவு 4 வலிமையிருந்தது. அதன் பாதையில் அமெரிக்காவின் வளைகுடா கடற்கரையும் இருந்தது. வடமேற்குப் பகுதியில்  திரும்பி, மேலும் வலுவிழந்தது. லூசியானா, மார்கன் சிட்டிக்கு அருகே ஆண்ட்ரூ கடற்கரையில் வகை 3 புயலாக வலுவிழுந்தது.

## மேற்கோள்கள்

பகுப்பு:சூறாவளிகள்
பகுப்பு:அமெரிக்காவில் ஏற்பட்ட புயல்கள்
கும்ஹரார்

**கும்ஹரார்** அல்லது **கும்ரஹார்** (Kumhrar or Kumrahar),  இந்தியாவின் பிகார் மாநிலத்தலைநகரான பாட்னா மாநகராட்சிக்குட்பட்ட, பண்டைய பாடலிபுத்திரம் நகரத்தின் சிதிலமைடைந்த தொல்லியல் அகழ்வாய்வு களமாகும்.
கும்ஹரார் தொல்லியல் களம், பாட்னா தொடருந்து நிலையத்திலிருந்து கிழக்கே ஐந்து கிலோ மீட்டர் தொலைவில் உள்ளது.

கும்ஹரார் பகுதியை அகழ்வாய்வு செய்த போது, மௌரியப் பேரரசு (கிமு322–185) காலத்திய  தியான மண்டபக் கூரையின் மேற்பரப்பைத் தாங்கும் 80 தூண்கள் கண்டுபிடிக்கப்பட்டது.

அகழ்வாய்வில் பாடாலிபுத்திரத்தின் கும்ஹாரர் தொல்லியல் களம் கிமு 600 ஆண்டுகளுக்கு முந்தியது எனக் கண்டறிந்துள்ளனர். மேலும் கும்ஹரார் தொல்லியல் களம் மௌரியப் பேரரசர்களான அஜாதசத்ரு, சந்திரகுப்த மௌரியர் மற்றும் அசோகர் ஆகியவர்களின் பண்டையத் தலைநகரங்களாக விளங்கியது. கும்ஹரார் பகுதி கிமு 600 முதல் கிபி 600 முடிய புகழுடன் விளங்கியது.

## 80 தூண் மண்டபம்
மௌரியர் காலத்திய கும்ஹரார் தொல்லியல் களத்தின் தூண்கள் எட்டு வரிசைகளாகவும், வரிச்சைக்கு பத்து தூண்கள் வீதம் 80 தூண்கள் கொண்டிருந்தது. ஒன்றிற்கொன்று 4.57 மீட்டர் இடைவெளியுடன் கூடிய, மணற்கல்லான இத்தூண்கள் 9.75 மீட்டர் உயரம் கொண்டது. அதில் 2.74 மீட்டர் நிலத்தடியில் உள்ளது. இந்த என்பது தூண்களும் ஒரு மண்டபத்தின் கூரையைத் தாங்கி நிற்கும் வண்னம் அமைக்கப்பெற்றிருந்தது.  

File:Kumhrar Maurya level ASIEC 1912-1913.jpg|சிதிலமைடைந்த 80 தூண்கள் கொண்ட மண்டபத்தின் மாதிரி வரைபடம்
 File:Mauryan Hall pillar.jpg|thumb|80 தூண்களில் முமுமையாக கிடைத்த ஒரே தூண் 
File:Portion of Asokan pillar, found in Pataliputra, Modern Bihar - 3 A.D..JPG|தூணின் ஒரு பகுதி 


## பிற கட்டமைப்புகள்
 
**ஆனந்த விகாரை**: அகழாய்வில்  பௌத்த விகாரத்தின் அஸ்திவார செங்கற்கள், மரத்தூண்கள், களிமண்னால் ஆன உருவங்கள் கிடைத்துள்ளது.
**ஆரோக்கிய விகாரை**:  அகழ்வாய்வின் போது கண்டறிந்த ஆரோக்கிய விகாரத்தில் ஆயுர்வேத மருத்துவ அறிஞரான தன்வந்திரி தலைமையில் மருத்துவ ஆய்வுகள் நடைபெற்றது.
**துராக்கிய தேவி கோயில்** – 1890ல் நடந்த அகழ்வாய்வில் கிமு 2 – 1ஆம் நூற்றாண்டின் சுங்கர் காலத்திய இரட்டை முகம் கொண்ட துராக்கிய அல்லது துருகி தேவியின் சிற்பத்துடன் கூடிய தூபி கிடைத்துள்ளது.

## படக்காட்சியகம்

File:Mauryan ruins at Kumrahar site of Pataliputra ASIEC 1912-1913.jpg|மௌரியர் காலத்திய கும்ஹாரரின் கட்டிடங்களின் சிதிலங்கள் 
File:Mauryan ruins of pillared hall at Kumrahar site of Pataliputra ASIEC 1912-13.jpg|பாடலிபுத்திரத்தின் கும்ஹரார் தூண்களின் சிதிலங்கள் 
File:Kumhrar Maurya level southern wooden platforms.jpg| மரப்பலகையினால் ஆன நடைமேடைகள் 
File:Pataliputra patna Bulandi Bagh location.jpg|thumb|தற்கால பாட்னா நகரத்தில் கும்ஹரார் மற்றும் புலாந்தி தோட்டத்தின் அமைவிடம்


## இதனையும் காண்க
* பௌத்த தொல்லியற்களங்கள் 
* பௌத்த யாத்திரை தலங்கள்

## மேற்கோள்கள்

## வெளி இணைப்புகள்
* Images of ''Kumhrar''
## மேலும் படிக்க
*Altekar, A. S.  Coins in Kumrahar and Bulandibag (Pataliputra) Excavations in 1912-13. (1951)

பகுப்பு:பௌத்த தொல்லியற்களங்கள்
பகுப்பு:பிகார் தொல்லியற்களங்கள்
பகுப்பு:இந்தியத் தொல்லியற்களங்கள்
பகுப்பு:பண்டைய இந்திய நகரங்கள்
பகுப்பு:பீகார் வரலாறு
பகுப்பு:மௌரியப் பேரரசு
பகுப்பு:பண்டைய இந்தியா
சுனிதா ராணி

**சுனிதா ராணி** (*Sunita Rani*, பிறப்பு டிசம்பர் 4, 1979) ஒரு இந்தியத் தடகள வீரர் ஆவார். இவர் 14 ஆவது ஆசிய விளையாட்டுப் போட்டியில் 1500 மீ ஓட்டப்பந்தயத்தில் தங்கப்பதக்கமும், 5000 மீ ஓட்டப்பந்தயத்தில் வெண்கலப் பதக்கமும் வென்றவர். 1500 மீ ஓட்டப்பந்தயத்தில் 4: 06.03 என்ற அவரது நேரம் தற்போதைய தேசிய சாதனை ஆகும். அர்ஜுனா விருது மற்றும் பத்மசிறீ விருது  இவருக்கு வழங்கப்பட்டது. இவர் தற்போது பஞ்சாப் மாநிலத்தில் காவல்துறை கண்காணிப்பாளராக பணியாற்றுகிறார்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய ஓட்ட வீரர்கள்
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:1979 பிறப்புகள்
எ சாங் ஆஃப் ஐஸ் அண்ட் ஃபயர்

*எ சாங் ஆஃப் ஐஸ் அண்ட் ஃபயர்* (A Song of Ice and Fire) என்பது அமெரிக்க கனவுருப் புனைவு, அறிபுனை எழுத்தாளர் மற்றும் திரைக்கதை ஆசிரியரான ஜார்ஜ் ஆர். ஆர். மார்ட்டின் என்பவரால் எழுதப்பட்டுவரும் தொடர் கனவுருப் புனைவுப் புதினங்களாகும்.  இத்தொடரின் முதல் புத்தகமான *எ கேம் ஆஃப் த்ரோன்ஸ்* (A Game of Thrones) 1991-ல் முடிக்கப்பெற்று 1996-ஆம் ஆண்டில் வெளியிடப்பட்டது.  தொடக்கத்தில் மூன்று புத்தகங்கள் கொண்ட தொடர்புதினமாக எழுத எத்தனித்திருந்த மார்ட்டின் அவர்கள் தற்போது உத்தேசிக்கப்பட்டிருக்கும் ஏழு புத்தகங்களுள் ஐந்தினை வெளியிட்டிருக்கிறார்.  ஐந்தாவது புத்தகமான *எ டான்ஸ் வித் டிராகன்ஸ்* (A Dance with Dragons) 2011-ல் வெளியிடப்பட்டது; இப்புத்தகம் எழுத ஜார்ஜ் ஆர்.ஆர்.மார்ட்டின் ஐந்து ஆண்டுகள் எடுத்துக்கொண்டார்.  ஆறாவது புத்தகமான *தி வின்ட்ஸ் ஆஃப் வின்டர்* (The Winds of Winter) புத்தகத்தை இன்றளவும் எழுதிவருகிறார்.

ஏப்ரல் 2015 நிலவரப்படி இப்புத்தகங்கள் உலகளவில் 6 கோடிப் பிரதிகளுக்கும் மேல் விற்றுள்ளன; மேலும், சனவரி 2017 நிலவரப்படி 47 மொழிகளுக்குப் பெயர்க்கப்பட்டுள்ளது.  இதனைத் தழுவி அமெரிக்காவின் எச்பிஓ தொலைக்காட்சி நிறுவனத்தால் பலத்த வரவேற்பு பெற்ற கேம் ஆஃப் த்ரோன்ஸ் (தொலைக்காட்சித் தொடர்) எடுக்கப்பட்டுவருகிறது.

## பகுதிகள்

ஏழுபகுதிகள் கொண்ட இத்தொடரில் இதுவரை ஐந்து புத்தகங்கள் வெளியிடப்பட்டிருக்கின்றன.
* எ கேம் ஆஃப் த்ரோன்ஸ் (A Game of Thrones) - ஆகஸ்ட் 1996
* எ கிளாஷ் ஆஃப் கிங்ஸ் (A Clash of Kings) - பெப்ரவரி 1999
* எ ஸ்டார்ம் ஆஃப் ஸ்வார்ட்ஸ் (A Storm of Swords) - நவம்பர் 2000
* எ ஃபீஸ்ட் ஃபார் க்ரோஸ் (A Feast for Crows) - நவம்பர் 2005
* எ டான்ஸ் வித் டிராகன்ஸ் (A Dance with Dragons) - சூலை 2011
* தி வின்ட்ஸ் ஆஃப் வின்டர் (The Winds of Winter) - வெளியிடப்படவில்லை
* எ ட்ரீம் ஆஃப் ஸ்பிரிங் (A Dream of Spring) - வெளியிடப்படவில்லை

## உசாத்துணைகள்

## வெளியிணைப்புகள்

* George R. R. Martin's Official Website
* So Spake Martin, Collection of statements, correspondences and interviews by George R. R. Martin.

பகுப்பு:கனவுருப்புனைவு
வாசு

**வாசு** எனக் குறிப்பிடப்படுபவர் இவருள் ஒருவராக இருக்கலாம்:

* எம். ஆர். ஆர். வாசு - தமிழ் நாடக, திரைப்பட நடிகர்
* பி. வாசு - தென்னிந்தியத் திரைப்பட இயக்குநர் மற்றும் நடிகர்
* வாசு (நகைச்சுவை நடிகர்) - தமிழ்த் திரைப்பட நகைச்சுவை, குணச்சித்திர நடிகர்
காடா ஏமர்

**காடா ஏமர்** (Ghada Amer 1963) நியூயார்க்கு நகரில் வாழும் பெண் ஓவியர் ஆவார். தமது 11 ஆம் அகவையில் எகிப்திலிருந்து பிரான்சுக்குக் குடியேறினார். பாரிசிலும் நைசிலும் கல்வி கற்றார். ஆண் பெண் மற்றும் பாலியல் சார்ந்த ஓவியங்களை வரைந்து வருகிறார்.

## படைப்புகள்

எகிப்து நாட்டில் கைரோவில் பிறந்த காடா ஏமர் இசுலாமியர் குடும்பத்தைச் சேர்ந்தவர். இவருடைய ஆக்கங்கள்
புடைப்பு ஓவியங்களாகவும் பூத்தையல் அல்லது பூப்பின்னல் கொண்டதாகவும் உள்ளன.
பெண்ணியம், காமம், உடலுறவு, இசுலாமிய நாகரிகம்,பண்பாடு ஆகியவற்றை விவரிப்பதாக அமைந்துள்ளன.
பாலியலில் ஆணுக்கும் பெண்ணுக்கும் சம உரிமை, சம பங்கேற்பு உண்டு என்பது இவருடைய ஓவியங்களின் முகாமையான கருத்தாக நிலவுகிறது. இவருடைய ஓவியப் படைப்புகள் வெனிசு கலைக் கண்காட்சிக்கூடம், சிட்னி கலைக் கண்காட்சிக்கூடம், விட்னி கலைக் கண்காட்சிக்கூடம், புரூக்லின் அருங்காட்சியகம் ஆகியவற்றில் மக்கள் பார்வைக்கு வைக்கப்பட்டன.

## பெற்ற சிறப்பு

1999 இல் நடந்த வெனிசு கலைக் கண்காட்சியில் வைக்கப்பட்ட படைப்புகளைப் பாராட்டி உனெசுகோ பரிசு ஏமருக்கு அளிக்கப்பட்டது.

## மேற்கோள்

பகுப்பு:அமெரிக்க ஓவியர்கள்
பகுப்பு:1963 பிறப்புகள்
வாசு (நகைச்சுவை நடிகர்)

***அல்வா வாசு*** (*Halwa Vasu*) என அறியப்பட்ட **வாசு** (இறப்பு:17 ஆகத்து 2017) தமிழ்த் திரைப்படங்களில் நடித்த நகைச்சுவை, குணச்சித்திர நடிகராவார். சுமார் 900 திரைப்படங்களில் நடித்திருந்தார். அமைதிப்படை திரைப்படத்தில் மயக்க மருந்து கலந்த அல்வா வாங்கி வரும் பாத்திரத்தில் நடித்ததால் அல்வா வாசு எனப் பரவலாக அறியப்பட்டார். கல்லீரல் குறைபாடு காரணமாக மருத்துவமனையில் அனுமதிக்கப்பட்டு சிகிச்சை பலனின்றி, 17 ஆகத்து 2017 அன்று காலமானார்.

## மேற்கோள்கள்

பகுப்பு:தமிழ் நகைச்சுவை நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:2017 இறப்புகள்
பகுப்பு:மதுரைத் திரைப்பட நடிகர்கள்
இராசா சாரி

**இராசா சாரி** (Raja Jon Vurputoor Chari) என்பவர் நாசா என்ற  விண்வெளி மையத்தால் 2017 விண்வெளி வீரர் வகுப்புக்குத்  தேர்ந்தெடுக்கப்பட்ட அமெரிக்க விண்வெளி வீரர் ஆவார்.  இவர் இந்திய வம்சாவளியைச் சேர்ந்தவர்.

## வாழ்க்கைக் குறிப்புகள்

அமெரிக்காவில் விஸ்கான்ஸினில் மில்வாவ்கியில் பிறந்து,  அயோவா, சிடார் பால்ஸில் வளர்ந்த ராஜா சாரி 1999ஆம் ஆண்டில் வான்படை  அகாடமியில் விண்வெளிப் பொறியியல் பட்டம் பெற்றார்.
பின்னர் மாசச்சூசெட்ஸ் தொழில்நுட்ப நிறுவனத்தில் படித்து விண்வெளியியலில் முதுவர்  பட்டமும் பெற்றார். 
வான் படையில் கர்னலாகப் பணியாற்றும்போது 2017 விண்வெளி வீரர் வகுப்புக்குத் தேர்ந்தெடுக்கப்பட்டார்.
தேர்ந்தெடுக்கப்பட்ட 12 வீரர்களில் இவரும் ஒருவர். 2017 ஆகத்து மாதம் முதல் இரண்டு ஆண்டுகளுக்குப் பயிற்சி பெறுவார். பின்னர் பன்னாட்டு விண்வெளி ஆராய்ச்சி மையத்தில் ஆய்வுப்பணிகளில் ஈடுபடுத்தப்படுவார்.
கல்பனா சாவ்லாவுக்குப் பிறகு இந்திய வம்சாவளியைச் சேர்ந்த நாசா விண்வெளி வீரர் இராசா சாரி ஆவார்.

## பதக்கங்கள்
* டிபென்சு மெரிடோரியசு செர்வீசு பதக்கம்
* ஈராக் கேம்பயின் பதக்கம்
* கொரியன் டிபென்சு செர்வீசு பதக்கம்
* வான்படை சாதனைப் பதக்கம்

## மேற்கோள்

பகுப்பு:விண்வெளி வீரர்கள்
பகுப்பு:1977 பிறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
டி. எஸ். சௌந்தரம்

**டி. எஸ். சௌந்தரம்** (ஆகத்து 18, 1904 - அக்டோபர் 21, 1984) இந்தியாவின் தலைசிறந்த மருத்துவரும், விடுதலைப் போராட்ட செயற்பாட்டாளரும், சமூக சீர்திருத்தவாதியும் ஆவார்.

## பிறப்பு
இவர் தமிழ்நாடு, திருநெல்வேலி மாவட்டம், திருக்குறுங்குடி எனும் ஊரில் சுந்தரம்-இலட்சுமி அம்மா அம்மாளுக்கு மகளாக 1904 ஆம் ஆண்டு ஆகஸ்ட் 18 அன்று பிறந்தார். இவரின் தந்தையார் தி. வே. சுந்தரம் தென்னிந்தியாவின் பிரபலமான டிவிஎஸ் குழுமத்தின் நிறுவனர் ஆவார். சௌந்திரம் திருக்குறுங்குடியில் உள்ள பாடசாலையில் ஆரம்பக் கல்வி பயின்றார். முத்தையா பாகவரிடம் வீணை இசை கற்றார். தமது 10 ஆவது வயதில் வாய்ப்பாட்டிலும் வீணையிலும் தேர்ச்சி பெற்றார். 12-ஆம் வயதில் இவருக்குத் திருமணம் ஆகியது. ஆனால் விரைவிலேயே அவர் விதவை ஆனார். கணவர் டாக்டர் சுந்தரராஜன் இறக்கும் போது, சௌந்தரம் வீட்டில் இருக்கக் கூடாது என்றும் படித்து நாட்டுக்கு சேவை செய்ய வெண்டும் எனவும் அவரிடம் வாக்குறுதி வாங்கிக் கொண்டார். கைம்பெண்ணான தன் மகளை தந்தை சுந்தரம் தில்லிக்கு அனுப்பி அங்கு மருத்துவம் படிக்க வைத்தார். 1936 இல் மருத்துவராகப் பட்டம் பெற்றார். மதுரையில் சொந்தமாக இலவச மருத்துவமனையை ஆரம்பித்தார். கிராமப்பகுதிகளில் காங்கிரசு கட்சிப் பணிகளில் ஈடுபட்டிருந்த அரிசன சேவை சங்கத்தைச் சேர்ந்த ஜி. இராமச்சந்திரன் என்பவரைக் காதலித்து மகாத்மா காந்தியின் ஆசியுடன் அவரை மறுமணம் செய்தார்.

## பணிகள்
இவர் விடுதலைப் போராட்டத்தில் ஈடுபட்டு காந்தியடிகளின் அரிசன் இயக்கத்தில் இணைந்தார். காந்தியடிகள் இவரை கஸ்தூரிபாய் காந்தி தேசிய நினைவு அறக்கட்டளையின் தென்னிந்தியப் பிரதிநியாக நியமித்தார். இவர் திண்டுக்கல் சின்னாளப்பட்டியில் தொடங்கிய காந்தி கிராம அறக்கட்டளை 1976 ஆம் ஆண்டில் தன்னாட்சி பெற்ற காந்திகிராம பல்கலைக்கழகமாக மாறியது. 1952 ஆம் ஆண்டு நடந்த சட்டமன்றத் தேர்தலில் போட்டியிட்டு திண்டுக்கல் ஆத்தூர் தொகுதியில் வெற்றி பெற்றார். பெண்களின் திருமண வயது 18 ஆக உயர்த்தும் சட்ட முன் வடிவைக் கொண்டுவந்து அதை நிறைவேற்றினார். 1962 ஆம் ஆண்டு நாடாளுமன்றத் தேர்தலில் வெற்றி பெற்றார். அதன் பின் சவகர்லால் நேரு தலைமையில் அமைந்த அமைச்சரவையில் துணைக் கல்வி அமைச்சரானார். கட்டாய இலவச ஆரம்பக்கல்வியை அறிமுகம் செய்தார்.

1962 ஆம் ஆண்டில் பத்மபூசன் விருது பெற்றார். இந்திய அரசு 2005 இல் தி. சு. சௌந்தரத்தின் அஞ்சல் தலையை வெளியிட்டது.

டி. எஸ். சௌந்தரம், 3 சனவரி 1980 முதல் 21 அக்டோபர் 1984 முடிய காந்திகிராம பல்கலைக்கழகத்தின் துணைவேந்தராகப் பதவி வகித்தார்.

## மறைவு
21-10-1984 ஆம் ஆண்டு மறைந்தார்.

## இதனையும் காண்க
* ஜி. இராமச்சந்திரன்

## மேற்கோள்கள்

## வெளி இணைப்புகள்
* *[https://web.archive.org/web/20070313160945/http://www.hindu.com/fr/2005/02/18/stories/2005021801140300.htm Simple and selfless]*, centenary article in The Hindu, 18 February 2005
*  Bio details on Gandhigram website

பகுப்பு:1904 பிறப்புகள்
பகுப்பு:1984 இறப்புகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:இந்திய சமூகசேவகர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பத்ம பூசண் விருது பெற்ற தமிழர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்தியப் பெண் அரசியல்வாதிகள்
பகுப்பு:தமிழகப் பெண் அறிவியலாளர்கள்
பகுப்பு:இந்தியப் பெண் அறிவியலாளர்கள்
பகுப்பு:தமிழ்நாட்டுக் கல்வியாளர்கள்
பகுப்பு:3வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திருநெல்வேலி மாவட்ட மக்கள்
பகுப்பு:தமிழக சட்டமன்ற பெண் உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:டிவிஎஸ் குடும்பம்
நாமக்கல் கவிஞர் மாளிகை

**நாமக்கல் கவிஞர் மாளிகை** (*Namakkal Kavignar Maaligai*) சென்னை, புனித ஜார்ஜ் கோட்டை வளாகத்தில் அமைந்துள்ள ஒரு 11-அடுக்குக் கட்டடம் ஆகும். தமிழ்நாடு அரசின் தலைமைச் செயலகம் இங்கு அமைந்துள்ளது. கோட்டை வளாகத்தில் அமைந்துள்ள மிக உயர்ந்த கட்டடம் இதுவாகும். 2014 தரவுகளின்படி இங்கு 6,000 ஊழியர்கள் பணியாற்றுகின்றனர்.

## வரலாறு
1640-ஆம் ஆண்டு ஆங்கிலேயர்களின் ஆட்சிக் காலத்தில் இக்கோட்டை கட்டப்பட்டது. விடுதலைக்குப் பிறகு உள்துறை அமைச்சகம் கட்டடத்தை நிர்வகித்தது. பிறகு மாநிலத் தலைமைச் செயலகம் கோட்டை வளாகத்தில் செயல்படத் தொடங்கியது. கட்டடத்தின் மூன்றாவது அடுக்கில் முதலமைச்சர் அலுவலகம், தலைமைச் செயலர், உள்துறை அமைச்சர், கருவூலம் ஆகிய அலுவலகங்கள் இயங்கின. மீதமுள்ள துறைகளுக்கு அலுவலகங்கள் தேவைப்பட்டதால், திமுக அரசு மூன்று அடுக்கை 10 அடுக்கு வரை மாற்றியமைத்தது. இந்த 10-அடுக்குக் கட்டடம் 1975-ஆம் ஆண்டு கட்டி முடிக்கப்பட்டு வெ. இராமலிங்கம் பிள்ளை அவர்களின் நினைவாக 'நாமக்கல் கவிஞர் மாளிகை' எனப் பெயரிடப்பட்டது. இங்கு 30 துறைகளும், கலந்துரையாடல் அறையும் உள்ளது.

## புதுப்பித்தல்
2011-ம்  ஆண்டு புதிய கட்டடம் முன்னும்  பின்னும் கட்ட வேண்டும் என முடிவெடுக்கப்பட்டது. புதிய அடுக்குமாடி கட்டடம் கட்டுவதற்கு மார்ச் 3, 2012 ஆம் ஆண்டு அன்றைய முதல்வர் ஜெயலலிதா அடிக்கல் நாட்டினார். பழங்கால கட்டடம் நவீனத்துவம் மிக்கதாக  கட்டடவியல் நிபுணர்களால் அமைக்கப்பட்டது. இதற்காக சென்னைப் பெருநகர வளர்ச்சிக் குழுமத்திடம் அனுமதி பெறப்பட்டது.

மின்சேமிப்பு விளக்குகள், மையப்படுத்தப்பட்ட காற்று சீரமைப்பி, சுகாதாரமான சுற்றுச்சூழல் மற்றும் சூரிய வெப்பம் உள்ளே வராத வண்ணம் கட்டட அறைகள் 3540 வடிவமைக்கப்பட்டது. கட்டடத்தின் மின்பகுதியில் பசுமைபுல் தரையும், செயற்கை நீரூற்றும் அமைக்கப்பட்டது. கட்டடத்தை புனரமைப்பு செய்ய 145 மில்லியன் மதிப்பிடப்பட்டது, ஆனால் இறுதியில் 135 மில்லியன் செலவில் முடிக்கப்பட்டது.

நவின முறையில் 29 உடற்பயிற்சி உபகரணங்களுடன் 5 மில்லியன் மதிப்பிலான உடற்பயிற்சிக் கூடம் அமைக்கப்பட்டது.

## இவற்றையும் பார்க்க
* சென்னையின் உயரமான கட்டடங்கள்

## மேற்கோள்கள்

பகுப்பு:தமிழ்நாடு அரசு
பகுப்பு:சென்னைக் கட்டிடங்கள்
வெள்ளீயம்(IV) குளோரைடு

**வெள்ளீயம்(IV) குளோரைடு** (*Tin(IV) chloride*), **வெள்ளீயம் டெட்ராகுளோரைடு** (*tin tetrachloride*) அல்லது **இசிட்டானிக் குளோரைடு** (*stannic chloride*) என்பது SnCl4 என்ற வாய்ப்பாட்டைக் கொண்ட ஒஉ கனிமச் சேர்மம் ஆகும். இது நிறமற்ற ஒரு நீர் உறிஞ்சும் திறன் கொண்ட திரவமாகும். காற்றுடன் கலக்கும் போது இது தீப்பற்றக்கூடியது. பிற வெள்ளீயச் சேர்மங்கள் தயாரிப்பதற்கு முன்னோடிப் பொருளாகவும் உள்ளது. இதனை முதன் முதலில் ஆண்ட்ரியாசு லிபாவியசு (1550–1616) என்பவர் கண்டுபிடித்தார்.

## தயாரிப்பு
இது  வெப்பநிலையில் வெள்ளீயத்துடன் குளோரின் வளிமம் வினைபுரிந்து உருவாகிறது.
: Sn + 2 Cl2 → SnCl4

## அமைப்பு
இடது|thumb|200x200px| திட SnCl<sub>4, </sub>கட்டமைப்பு
நீரேற்றம் பெற்ற டின் டெட்ராகுளோரைடின் பல வடிவங்கள் அறியப்பட்டுள்ளன.  படிகமாக்கப்பட்ட பல்வேறு அளவுள்ள நீர் மூலக்வகூறுகளுடன் அனைத்து [SnCl4(H2O)2] மூலக்கூறுகளும் ஒன்றாக இணைந்துள்ளன. கூடுதல் நீர் மூலக்கூறுகள் [SnCl4(H2O)2] உடன் ஐதரசன் பிணைப்பு  மூலம் இணைந்துள்ளன. பென்டாஐதரேட்டுகள் பொதுவான ஐதரேட்டாகும்.

## வினைகள்
நீரற்ற டின்(IV) குளோரைடு ஒரு லூயிஸ் அமிலம். அது அம்மோனியா, ஆர்கனோபாசுபீன்சு, மற்றும் பிற லூயிசு காரங்களுடன் கூட்டு விளைபொருட்களைத் தருகிறது. சிறிதளவு நீருடன் இதனைச் சேர்க்கும் போது அரைதிண்ம நிலை படிகமான பென்டாஐதரேட்டினைத் SnCl4·5H2O தருகிறது. இந்த திடப்பொருள்  *வெண்ணெய் டின் *என்று அழைக்கப்படுகிறது. ஐதரோகுளோரிக் அமிலத்துடன் சிக்கலான [SnCl6]2− இணைந்து உருவாகும் பொருள் எக்சாகுளோரோசிடானிக் அமிலம் என்று அழைக்கப்படுகிறது.

## பயன்கள்
SnCl4ன் முக்கியமான பயன்பாடு ஆர்கனோடின் சேர்மங்கள் தயாரிப்பதற்கு முன்னோடிப் பொருளாக உள்ளதாகும். மேலும் அவை வினையூக்கிகள் மற்றும் பாலிமர் நிலைப்படுத்திகளாகவும் பயன்படுகின்றன. சால் ஜெல் செயல்முறை (குழைமக் கரிக்கண்ணாடி) மூலம் SnO2 பூச்சுகளை தயாரிப்பதற்கு பயன்படுகிறது. SnO2 இன் நுண்ணுட்பம் வாய்ந்த படிகங்கள் இந்த முறையின் மூலம் சுத்திகரிப்பு செய்யப்பட்டு தயாரிக்கப்படுகிறது. 

## பாதுகாப்பு

உலக போரில் இரசாயண ஆயுத      மாக சிடானிக் குளோரைடு பயன்படுத்தப்பட்டது. காற்றுடன் தொடர்பு ஏற்படும்போது ஒருவித எரிச்சலை உண்டாக்கக்கூடிய அடர்ந்த புகையை (ஆனால் இறப்பினை ஏற்படுத்தாத) உண்டாக்குகிறது. உலகப்போரில் டின் பற்றாக்குறை ஏற்பட்டபோது சிலிக்கான் டெட்ராகுளோரைடு மற்றும் தைட்டானியம் டெட்ராகுளோரைடு கலவைகள் பதிலிப்பொருளாக பயன்படுத்தப்பட்டன.

## மேற்கோள்கள்

## வெளி இணைப்புகள்
* சர்வதேச இரசாயன பாதுகாப்பு அட்டை 0953
* கண்ணாடி தொழில்துறையில் பயன்பாடுகள் (வணிக இணைப்பு) 

பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:வெள்ளீய(IV) சேர்மங்கள்
வெள்ளீயம்(IV) புரோமைடு

**டின்(IV) புரோமைடு**  இரசாயன சேர்மத்தின்  வாய்ப்பாடு SnBr4. இது ஒரு நிறமற்ற, குறைந்த உருகுநிலை உடைய திண்மம். சாதாரண வெப்பநிலையில் டின் மற்றும் புரோமின் வினைபுரிந்து SnBr4 தயாரிக்கப்படுகிறது.
**: Sn + 2Br<sub>2</sub> → SnBr<sub>4</sub><br>**
: 
SnBr4  ஈந்தணைவிகளுடன் 1:1 மற்றும் 1:2 என்ற சிக்கலானப் பொருட்களை உருவாக்குகிறது. எ. கா., டிரைமெத்தில்பாசுபீன் உடன் பின்வருவனவற்றை உற்பத்தி செய்கிறது.SnBr4.P(CH3)3 மற்றும் SnBr4.2P(CH3)3.

## மேற்கோள்கள்

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:வெள்ளீய(IV) சேர்மங்கள்
ராமபுரம், கன்னியாகுமரி

**இராமபுரம் (தமிழ்: இராமபுரம்) **என்பது தமிழ்நாடு மாநிலத்தில் கன்னியாகுமரி மாவட்டத்தில் உள்ள ஒரு கணக்கெடுப்பு கிராமமாகும். 
இராமபுரம் -இல் அமைந்துள்ளது. கன்னியாகுமரி மாவட்டத்தின் அகத்தீசுவரம் வட்டத்தில்  இராமபுரம்  உள்ளது.  இராமபுரம் கிராமத்தின் அஞ்சல் குறியீடு 629 303 ஆகும். 

## அருகாமையில் உள்ள ஊா்கள்
* 2.7 கி.மீ தொலைவில் கன்னியாகுமரிக்கு கிழக்கேயும்  ,
* 9.8&#x20;&#xB95;&#xBBF;&#x2E;&#xBAE;&#xBC0;&#x20;&#xBA4;&#xBC6;&#xBBE;&#xBB2;&#xBC8;&#xBB5;&#xBBF;&#xBB2;&#xBCD; சுசீந்திரத்திற்கு தென் கிழக்கேயும் ,
* 15.1&#x20;கி.மீ தொலைவில் நாகா்கோவிலுக்கு  தென் கிழக்கேயும்,
* 1.5 கி.மீ தொலைவில் வெள்ளமடத்திற்கு தென்கிழக்கேயும் அமைந்துள்ளது.

## ஊர் நிகழ்வுகள்
இந்த  ஊர் ஏறத்தாழ 150 ஆண்டுகள் பழமை வாய்ந்தது. இந்த  ஊரில் குடியிருப்பவர்கள்  அனைவரும் நாஞ்சில் நாட்டு  வெள்ளாள பிள்ளை என்னும்  ஒரே சமுதாயத்தை சார்ந்தவர்கள். அவர்கள் அனைவரும் மரபுவழி இந்துக்கள் என்றாலும் இராமபுரத்தில் உள்ள குடும்பங்கள் சுமார் 150 ஆண்டுகளுக்கு முன்னர் ரோமன் கத்தோலிக்கத்திற்கு மதமாற்றம் செய்யப்பட்டனர். இவர்கள் இந்து மத தோழர்களின் பண்பாடு, மரபுகளைத்தொடர்ந்து பின்பற்றுகிறார்கள்.

இராமபுரத்தின் அருகே ஆண்டார்குளம் என்ற பெரிய கிராமம் உள்ளது.   ஆண்டார்குளம் பரப்பளவிலும் மக்கள் தொகையிலும் பெரியதாக இருந்தாலும் அனைத்து செயல்களுக்கும்  இராமபுரம் தான் மையமாக விளங்குகிறது மேலும்  இராமபுரம் தான் புகழ்பெற்றதாக உள்ளது.

ஒவ்வொரு  ஆண்டும் இந்த  ஊர் கார்மேல் அன்னையின் விழாவினை கொண்டாடி வருகிறது. மண்ணின் மைந்தர்கள் உலகத்தில் எங்கு வசித்தாலும் விழாவின்போது இங்கு வந்து தங்கள் அன்பையும்  நன்றியுணர்வையும் அன்பான தாய் மேரிக்கு காட்டுகிறார்கள். மேலும் அவர்கள் தங்கள் நண்பர்களையும் உறவினர்களையும் இவ்விழா நாட்களில் சந்திப்பது வழக்கமாக இருந்து வருகிறது.

இராமபுர மக்கள் இந்தியா  முழுவதிலும் வெளிநாடுகளிலும் பரவி வசித்து வருகின்றனர். அவர்கள் பணிபுரியும் எந்த நிறுவனத்திலும் முதன்மைப் பதவிகளை வைத்திருக்கிறார்கள்.

இந்த  ஊரில்  கிராம நிர்வாக  அலுவலகம் உள்ளது.

அண்மையில் இந்த  ஊர் மக்கள் தங்கள் அருகாமையில் வசிக்கும் நண்பா்கள், உறவினா்களிடம் இருந்து நிதி  திரட்டி  தேவாலய வளாகத்தில் ஒரு பெரிய கொட்டகை ஒன்றைக் கட்டியுள்ளனர்.

## மேற்கோள்கள்


பகுப்பு:கன்னியாகுமரி மாவட்டத்திலுள்ள கிராமங்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
வெள்ளீயம்(IV) புளோரைடு

**வெள்ளீயம்(IV) புளோரைடு**  என்பது (*Tin(IV) fluoride*) வெள்ளீயம் மற்றும் புளோரின் தனிமங்கள் சேர்ந்து உருவாகும் ஒரு வேதிச் சேர்மம் ஆகும். SnF4 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது. வெள்ளை நிறத் திண்மமான இதன் உருகுநிலை 700° செல்சியசு வெப்பநிலையாகும்.

## தயாரிப்பு
வெள்ளீயம் உலோகம், புளோரின் வாயுவுடன் வினைபுரிந்து SnF4 தயாரிக்கப்படுகிறது.

: Sn + 2F2 → SnF4 

எனினும், ஒரு செயலற்ற உலோக புளோரைடு அடுக்கு உருவாக்கப்படுவதால் வெள்ளீயம்(IV) புளோரைடு சேர்மத்தின் மேற்பரப்பு இறுதியில் செயலற்றதாகிவிடும். எனவே  வெள்ளீய(IV) குளோரைடுடன் நீரற்ற ஐதரசன் புளோரைடு சேர்த்து வெள்ளீயம்(IV) புளோரைடு தயாரிக்கும் மாற்று தொகுப்பு முறை பயன்படுத்தப்படுகிறது.

: SnCl4 + 4HF → SnF4 + 4HCl

பொட்டாசியம் புளோரைடு போன்ற கார உலோக புளோரைடுகளுடன் இது அறுபுளுரோசிடானேட்டுகளை உற்பத்தி (எ. கா K2SnF6) செய்கிறது. இது எண்முக SnF62− எதிர்மின் அயனியை கொண்டுள்ளது. SnF4 ஒரு லூயிசு அமிலமாக செயல்படுகிறது. L2·SnF4 மற்றும் L·SnF4 என்ற கூட்டுவிளைபொருளையும் உற்பத்தி செய்கிறது.

## கட்டமைப்பு
மற்ற வெள்ளீய டெட்ரா ஆலைடுகளான வெள்ளீயம்(IV) குளோரைடு, வெள்ளீயம்(IV) குளோரைடு, வெள்ளீயம்(IV) புரோமைடு, மற்றும் வெள்ளீயம்(IV) அயோடைடு, போன்றவற்றைப் போலல்லாமல் வெள்ளீயம்(IV) புளோரைடு எண்முகமாக ஒருங்கிணைக்கப்பட்ட வெள்ளீய சமதள   அடுக்குகளைக் கொண்டுள்ளது. இங்கு எண்கோணம் நான்கு மூலைகளைப் பகிர்ந்து கொள்கிறது மேலும் இரண்டு முனையங்கள், பகிரப்படாத, புளோரின் அணுக்கள் ஒன்றோடொன்று மாறுபடுகின்றன.  மற்ற வெள்ளீயம்(IV) ஆலைடுகளைக் காட்டிலும் வெள்ளீயம்(IV) புளோரைடின் உருகு நிலை 700 பாகை செல்சியசு என்ற உயர் வெப்பநிலையில் உள்ளது. ஒப்பீட்டளவில் அவை (SnCl4, -33.3&nbsp;°செல்சியசு; SnBr4, 31&nbsp;°செல்சியசு; SnI4, 144 செல்சியசு) குறைந்தளவு உருகுநிலையைக் கொண்டுள்ளன. தொகுதி 14 இல் உள்ள இலேசான உலோகங்களின் டெட்ராபுளோரைடுகள் வடிவங்களை விட இது மாறுபட்ட வடிவத்தைக் கொண்டுள்ளது. திண்ம நிலையில் வெள்ளீயம் டெட்ரா புளோரைடு மூலக்கூறு படிகங்களாக உள்ளது.

## மேற்கோள்கள்

பகுப்பு:புளோரைடுகள்
பகுப்பு:புளோரின் சேர்மங்கள்
பகுப்பு:உலோக ஆலைடுகள்
பகுப்பு:வெள்ளீய(IV) சேர்மங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
டிரவிஸ் சின்னையா

**டிராவிசு ஜெரோமி லியன்துரு சின்னையா** (*Travis J. L. Sinniah*) இலங்கைக் கடற்படை அதிகாரி ஆவார். இவர் 2017 ஆகத்து மாதத்தில் இலங்கையின் 21-வது கடற்படைத் தளபதியாக இலங்கை அரசுத்தலைவரால் நியமிக்கப்பட்டார். இவர் முன்னதாக கிழக்கு மாகாண கடற்படைத் தளபதியாகப் பணியாற்றியிருந்தார்..

## வாழ்க்கைக் குறிப்பு
கண்டியில் பிறந்த சின்னையா கண்டி திரித்துவக் கல்லூரியில் கல்வி கற்றார். 1982 இல் இலங்கைக் கடற்படையில் இணைந்து, 1986 இல் பிரித்தானிய ரோயல் கடற்படைக் கல்லூரில் பயிற்சி பெற்று பட்டம் பெற்றார்.

## விருதுகள்
*வீர விக்கிரம விபூசண்
*ரண விக்கிரம பதக்கம்
*ரண சூர பதக்கம் (x3)
*உத்தம சேவா பதக்கம்

## மேற்கோள்கள்

## வெளி இணைப்புகள்
*http://www.bbc.com/tamil/sri-lanka-40972979

பகுப்பு:இலங்கைக் கடற்படைத் தளபதிகள்
பகுப்பு:வாழும் மக்கள்
பகுப்பு:கண்டி மாவட்ட நபர்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ஆடுதுறை - 23 (நெல்)

**ஏ டி டீ - 23** (*ADT 23*) நெல்  தமிழ் நாடு நெல் ஆராய்ச்சி நிறுவனத்தால் வெளியிடப்பட்டது.  நல் விதைத் தேர்வு (*Pureline*) முறையில் இந்த இரகம் உருவாக்கப்பட்டது . இதன் சாகுபடி காலம்  120 நாட்கள் ஆகும். இது பாசனவசதி உள்ள வயல்களில் நன்கு வளரும்.

## சிறப்பம்சம்
இதன் நிறம் சிகப்பாக இருக்கும். களர்  நிலங்களில்  தாங்கி வளரக்கூடியது. தஞ்சை மாவட்ட கடலோரப் பகுதிகளுக்கு ஏற்ற நெல் இரகமாகும். 

## சாகுபடிக்கு ஏற்ற இடங்கள்
தமிழகம், மற்றும்  பாண்டிச்சேரியிலும் நன்கு வளரக்கூடியது. அதனால்  இப்பகுதிகளில் அதிகம் பயிரிடப்படுகிறது 

## இவற்றையும் காண்க
* நெல்
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## மேற்கோள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்